Keyeyê Çimdarîye yê Heqanê Merdiman ê Sûrîye pare kerd ke menga adare de 103 kesî merdî. Goreyê Keyeyê Çimdarîye înan ra 51 kesî pê bomba û bombardumanê rejîmê Sûrîye merdî. Êyê bînî zî teqayîşê mayînan û netîceya 'cînayetan' de merdî.
Menga sibate de Sûrîye de 272 sivîlî merdbî. Welat de tewr zaf menga temmuza 2016î merg estbi ke hezar û 590 sivîlî amebî qetilkerdene. Nê mergî netîceya şerê mabênê rejîmî û komanê çekdaran ê Herêma Helebî de qewimîyayî. Şerê zereyî yê serra 2011î ra nata Sûrîye de 9 serran de 380 hezar kesî merdî.
